Κρις Μπερκ

Ο Κρις Μπερκ (Christopher Joseph Burke, 26 Αυγούστου 1965) είναι Αμερικανός ηθοποιός. Έγινε ευρύτερα γνωστός από τον χαρακτήρα του Τσαρλς "Κορκυ" Θάτσερ στην τηλεοπτική σειρά Life Goes On.

 Βιογραφία 
Ο Μπερκ είναι το μικρότερο από τα τέσσερα παιδιά της Μάριαν Μπερκ, συνταξιούχου διευθύντριας εμπορικών εκθέσεων, και του Φρανκ Μπερκ, συνταξιούχου επιθεωρητή της αστυνομίας της Νέας Υόρκης. Ο Μπερκ γεννήθηκε με σύνδρομο Down σε μια εποχή που ελάχιστα ήταν γνωστά για την διαταραχή και οι γονείς του είχαν λάβει τη συμβουλή να τον βάλουν σε ίδρυμα. Αντί αυτού, αποφάσισαν να τον κρατήσουν στο σπίτι και να καλλιεργήσουν τα ταλέντα του με τη βοήθεια των αδερφών του. Από παιδί, ο Μπερκ απολάμβανε να παρακολουθεί τηλεόραση και ταινίες και ήθελε να βρίσκεται στη τηλεόραση. Ενθαρρύνθηκε από την οικογένειά του να ακολουθήσει τους επαγγελματικούς του στόχους, όσο αντισυμβατικοί και αν φαίνονταν ειδικά για έναν νεαρό με σύνδρομο Down.

Στις αρχές της δεκαετίας του 1970, τα αμερικανικά δημόσια σχολεία δεν είχαν ακόμα ενσωματώσει τους μαθητές με αναπηρίες στις τάξεις της γενικής εκπαίδευσης. Ο Μπερκ φοίτησε στο Κέντρο Μελέτης Παιδιών Κένεντι στη Νέα Υόρκη, από την ηλικία των πέντε ετών μέχρι την αποφοίτησή του λίγο πριν τα όγδοα γενέθλιά του. Εκείνη την εποχή δεν υπήρχαν κατάλληλα ιδιωτικά εκπαιδευτικά προγράμματα για μαθητές με αναπηρίες στην περιοχή, οπότε το φθινόπωρο 1973 ο Μπερκ στάλθηκε να φοιτήσει στο Cardinal Cushing School and Training Center στο Ανόβερο της Μασσαχουσέτης. Το 1978 ο Μπερκ μεταφέρθηκε στο Don Guanella School στο Σπρίνγκφιλντ της Πενσιλβάνια για να είναι πιο κοντά στον αδερφό του J.R. που ζούσε στη περιοχή. Ο Μπερκ αποφοίτησε από το Don Guanella το 1986. Μετά την αποφοίτησή του εργάστηκε ως χειριστής ανελκυστήρων και εθελοντικά σε προγράμματα για μαθητές με αναπηρίες στο Δημόσιο Σχολείο 138 της Νέας Υόρκης.

Η πρώτη εμφάνιση του Μπερκ ως ηθοποιός ήταν σε μια παράσταση του έργου Τα νέα ρούχα του αυτοκράτορα στο Cardinal Cushing School. Η εμφάνισή του έκανε μεγάλη εντύπωση στο κοινό αλλά και στον παραγωγό του Χόλιγουντ Ρόμπερτ Έβανς, ο οποίος έτυχε να βρίσκεται εκείνη την ώρα στο θέατρο. Αυτός ο δραματικός ρόλος ενέπνευσε τον Μπερκ να συμμετάσχει σε ένα σόου ταλέντων μετά την αποφοίτησή του από το Don Guanella. Σε αυτό το σόου υποδύθηκε ένα ζόμπι σε μια αναπαράσταση του βίντεο κλιπ Thriller του Μάικλ Τζάκσον. Συνέχισε να βελτιώνει το ταλέντο του, παρακολουθώντας νυχτερινά μαθήματα, πηγαίνοντας σε οντισιόν, γράφοντας σενάρια και διαβάζοντας βιβλία σχετικά με τους αγαπημένους του ηθοποιούς.Burke, Chris. Personal interview. 15 March 2011

 Υποκριτική 

 Πρώτοι ρόλοι και Life Goes On 
Ο Μπερκ απέκτησε την πρώτη του επαγγελματική δουλειά ως ηθοποιός το 1987, στην τηλεοπτική ταινία του ABC Desperate. Τα στελέχη του δικτύου ABC εντυπωσιάστηκαν από την ερμηνεία του στην ταινία αυτή και δημιούργησαν την ταινία Life Goes On με πρωταγωνιστή τον Τσαρλς "Κόρκι" Θάτσερ, τον χαρακτήρα του Μπερκ. Ήταν ο πρώτος χαρακτήρας σε τηλεοπτική σειρά του δικτύου ABC με σύνδρομο Down. Ο επαναστατικός ρόλος του Μπερκ μετέφερε μια ρεαλιστική απεικόνιση των ατόμων με σύνδρομο Down και άλλαξε τον τρόπο με τον οποίο το κοινό έβλεπε τα άτομα με αναπηρία. Η ταινία Life Goes On εκτόξευσε την φήμη και την ευρεία αναγνώριση του Μπερκ. Η σειρά μεταδόθηκε από το 1989 έως το 1993.

 Μετέπειτα υποκριτικοί ρόλοι 
Μετά την ταινία Life Goes On, ο Μπερκ εμφανίστηκε σε πολλές τηλεοπτικές εκπομπές και ταινίες, με πιο χαρακτηριστική την ταινία Τζόναθαν : Το αγόρι που κανείς δεν ήθελε, μαζί με την συμπρωταγωνίστριά του JoBeth Williams στην κατηγορία Movie of the Week του NBC. Ορισμένες από τις εμφανίσεις του σε τηλεοπτικές σειρές και ταινίες περιλαμβάνουν :

Τζόναθαν : Το Αγόρι που Κανείς δεν Ήθελε, τηλεοπτική ταινία, 1992
North and South, Book III: Heaven & Hell, μίνι σειρά, 1994
The Commish τηλεοπτική σειρά, 1994
Promised Land τηλεοπτική σειρά, 1997
Touched by an Angel εμφάνιση ως Τέιλορ, ένας άγγελος που έχει σύνδρομο Down, 1997
The Division, 2002
ER, 2002

 Βραβεία 
Χρυσή Σφαίρα υποψήφιος, Καλύτερος Ηθοποιός σε Β' Ανδρικό Ρόλο σε Σειρά, Μίνι Σειρά ή Σειρά για την Τηλεόραση, 1990
Golden Apple Awards Υποψήφιος, 1990
Ten Outstanding Young Americans, 1991
National Rehabilitation Hospital Honoree, 1993
Just One Break (JOB) Ability First Award, 1995
Hall of Honor, AHRC, 1999

 Προάσπιση του συνδρόμου Down 
Ο Μπερκ είναι πρέσβης καλής θελήσεως της Εθνικής Εταιρείας Συνδρόμου Down από το 1994. Έχει πρωταγωνιστήσει στις δημόσιες ανακοινώσεις της οργάνωσης, μεταξύ άλλων στην Τρέισι Ούλμαν το 1999 και στην εκστρατεία ευαισθητοποίησης του κοινού My Great Story με τον ηθοποιό John C. McGinley και τις τηλεοπτικές παρουσιάστριες Meredith Vieira και Nancy O'Dell. Ως πρεσβευτής καλής θελήσεως, ταξιδεύει σε όλη τη χώρα, συμμετέχοντας σε περιπάτους, πραγματοποιώντας δημόσιες εμφανίσεις, μιλώντας στον Τύπο και χαιρετώντας τους θαυμαστές του. Παράλληλα, εργάζεται στην Εθνική Εταιρεία Συνδρόμου Down ως μέλος του προσωπικού στο γραφείο της Νέας Υόρκης.

Ο Μπερκ έχει δώσει εμπνευσμένες ομιλίες σε όλο τον κόσμο και συνεχίζει να δίνει ομιλίες σε σχολεία και να συμμετέχει σε σεμινάρια, σε συνέδρια και σε μη κερδοσκοπικούς οργανισμούς. Από το 1994 έως το 2014 περιόδευσε στις ΗΠΑ με το τριμελές μουσικό συγκρότημα Chris Burke with Joe and John DeMasi, του οποίου ήταν ο τραγουδιστής. Ο Μπερκ γνώρισε τα δίδυμα αδέρφια Joe και John DeMasi όταν οι τελευταίοι ήταν σύμβουλοι μουσικής στο πρόγραμμα ANCHOR για άτομα με αναπηρίες στη πόλη Hempstead της Νέας Υόρκης, όταν ο Μπερκ ήταν έφηβος. Το συγκρότημα κυκλοφόρησε τέσσερις δίσκους. Ο δίσκος Lollipops and Love Songs κυκλοφόρησε το 1993. Το 1994 υπέγραψαν συμβόλαιο με την δισκογραφική εταιρεία BMGKidz και κυκλοφόρησαν τον δίσκο Singer with the Band. Ακολούθησε η κυκλοφορία του δίσκου Forever Friends, ο οποίος κέρδισε το βραβείο Parents Choice Gold Seal for Excellence Award, και τον δίσκο A World of Kindness το 1998. Κυκλοφόρησαν επίσης ένα DVD δύο επεισοδίων για παιδιά με τίτλο The Forever Friends Show και εμφανίστηκαν στη τηλεόραση ερμηνεύοντας το τραγούδι τους Celebrate.

Το 1991 ο Μπερκ έγραψε την αυτοβιογραφία του A Special Kind of Hero, μαζί με την Jo Beth McDaniel. Από το 1994 έως το 2005, ήταν αρχισυντάκτης των εκδόσεων News 'n Views και Upbeat, οι οποίες γράφονται από και για άτομα με σύνδρομο Down. Το 2009 συνέβαλε στην εκστρατεία My Great Story της Εθνικής Εταιρείας Συνδρόμου Down, γράφοντας την ιστορία του με τίτλο Great Expectations.

Παραπομπές

 Εξωτερικοί σύνδεσμοι 

 Chris Burke Official Site

 National Down Syndrome Society 
 Buddy Walk  
 My Great Story 
 The Ambassadors 
 Skiff News

Κατηγορία:Αμερικανοί ηθοποιοί